הרעשנים
צוות מדבבים ודמויות > משפחת רעש

לינקולן "לינק" אלברט רעש (עונות 1–6 גיא רייפמן, מעונה 7 אדם זילברמן) - הילד האמצעי מבין 10 אחיותיו, בעונה הראשונה עד החמישית בן 11, בן 12 בעונה השישית. חברתו הסודית היא רוני אן - אחותו הקטנה של בובי, חברה של לורי. לא חולק חדר עם אף אחת מאחיותיו, חדרו הוא ארון בגדים שהוריו סידרו לו כשנולד. מעריץ גדול של אייס סאבי. מתכנן מבצעים רבים אך לא מצליח לחשוב על שם קצר בשבילם. הסדרה האהובה עליו היא בלרמ"ט (ראשי תיבות של "בית ספר לציידי רוחות ממש טובים"). הבגדים המאפיינים אותו הוא חולצה כתומה וג'ינס. בעל שיער לבן. חברו הטוב ביותר הוא קלייד. לו וקלייד יש תאגיד משותף בשם "קלינקולן מקרעש". בפרק "בלי רעש", צוין שהמיילדת שלו הייתה אשת הנשיא האמריקאי של אותה תקופה. נוהג לרוב לשבור את הקיר הרביעי בהתחלת הפרק ובסופו. מצליח לשכנע את הוריו, באמצעות נימוקים והסבר מפורט, לדבוק בתוכניות שלו. חובב קוסמות. בפרק "לוסי לנשיאות" לוסי צרפה אותו למועדון הקברנים. בתחילת העונה החמישית עולה לחטיבת הביניים. מקיים כל שנה עם רוני אן קרב מתיחות. הצבע הקשור בו בפתיח הסדרה הוא כתום. הוא גר לבד בחדר בקצה המסדרון (שהוסב מארון בגדים) בעוד אחיותיו חולקות חדרים. ב"הכי רעשנים" התגלה שהוא בן מזל טלה.
לורי מארי רעש (עונות 1–2 עדן גמליאל, מעונה 3 אלונה אלכסנדר) - האחות הבכורה והאחראית במשפחה. בת 17. חברה הוא בובי, אחיה הגדול של רוני אן אשר היא חברתו של לינקולן; מכנה את בובי בכינוי "בובי בייבי בו". קלייד מאוהב בה ולעיתים, כאשר היא נמצאת בחברתו של בובי, הוא מנסה לפגוע בו כדי להיות איתה. בעלת רישיון נהיגה. בדרך כלל היא מזמנת את ישיבות האחים. חולקת חדר עם לני. כאשר בובי מביא לה מתנה היא שומרת אותה תמיד ולא רוצה שיהרסו לה את המתנה. יש לה חולשה לא להתאפק ולפתוח את המתנות של בני המשפחה לפני חג המולד וכמו כן, היא אוהבת גברים במדים. ללורי יש פחד מהחושך במרתף ואובססיה לשיחות טלפון עם בובי. בעבר היה לה גשר בשיניים והיא הרכיבה משקפיים וכשהייתה תינוקת היה לה ראש מוזר ואצבעות מחוברות. משחקת גולף. תוכניותיה העתידיות הן: לעבור לדירת משפחתו של בובי בשנות הקולג' שלהם, ללמוד באוניברסיטת פיירוויי, להינשא לבובי ולהקים משפחה בת אחד עשר ילדים משלה. החלה לעבוד כמנהלת במסעדה של אביה בפרק "לורי במסעדה". בפרק "מכונית החלומות" קונה את מכוניתו של מר גראוס. בתחילת העונה החמישית מתחילה ללמוד באוניברסיטה. מלכת נשף לשעבר של רויאל וודס. נוהגת להגיד "חד משמעית" בראשי תיבות (חדמ"ש). בעונה השמינית עוזבת את בית משפחת רעש ועוברת לגור בשכנות אצל מר גראוס. בפרק "קפה הפוך" החלה לעבוד בבית הקפה שבה עובדת אחותה לואן. בעונה השנייה של "הכי רעשנים" עוזבת את הקולג' ושבה לבית ההורים ופותחת חוג גולף. הצבע האהוב עליה הוא כחול בהיר.  הצבע הקשור בה בפתיח הסדרה הוא תכלת.
לני רעש (מייה קדוש / יובל קלו) - הבת השנייה במשפחה. בת 16 (מכונה גם בתור בת הטיפש-עשרה). היא אופנתית, בעלת שכל מועט אבל גם בעלת לב גדול. מרכיבה משקפי שמש עגולים בעלי מסגרת לבנה, שרואה בהם את החברות הטובות ביותר שלה, אחרי אחותה הגדולה לורי. במהלך הסדרה מתגלה כי לני פוחדת מעכבישים, בדומה לאביה. חולקת חדר עם לורי. עובדת בחנות בקניון, לואן מפחידה אותה עם עכביש הצעצוע שלה. בעונה השישית מקבלת רישיון נהיגה. היא אוהבת לצפות במגזינים. בפרק חג המולד, היא תופרת את הבגד הכי מתאים לה, בסיום לני מצאה לבאדי את הבגד הכי מתאים לו (היא מכינה אותם באמצעות הרהיטים בד של לינקולן והאחיות). בפרק "החדר של לורי", קיבלה את החדר המשותף לה וללורי כחדרה הפרטי, לאחר שלורי עברה לגור במוסך. בעונה החמישית הפכה לאחראית של המשפחה, לאחר שלורי עברה לקולג'. ב"הכי רעשנים" מתגלה שהיא יודעת בכית (שמישהו מדבר תוך כדי בכי). הצבע הקשור בה בפתיח הסדרה הוא ירוק מנטה.
לונה רעש (שיר כהן) - הבת השלישית במשפחה, בת 15. ביסקסואלית. מוזיקאית וגיטריסטית רוק המתעתדת להיות כוכבת רוק. בדרך כלל, לונה נמצאת בחדרה ומנגנת בגיטרה חשמלית (או בכל כלי אחר, ולא תמיד בסגנון הרוק) במטרתה להגשים את חלומה. לונה מעריצה זמר רוק בשם מיק סוואגר (ככל הנראה פרודיה למיק ג'אגר). לעיתים נוהגת לדבר במבטא בריטי או באנגלית, ולכנות את לינקולן "אחינו". חולקת חדר עם לואן. כאשר אחד מבני המשפחה הולך להופעה (ההופעה הראשונה של מי שהלך איתה) היא הורסת להם את זה (לונה הרסה לליסה את האופרה, ללורי את המופע הנקרא "בנים נשארים בנים" וללאנה ולולה את מופע הילדים של בלארני שלהם). עד לקיץ של כיתה ז' לונה לא ידעה מי היא, אך כשהייתה בהופעה של מיק סוואגר היא גילתה מי היא רוצה להיות. בעלת שיער קצר. באחד הפרקים, נשלח לבית מכתב המיועד ל-ל רעש, וכל אחד מנסה לגלות אם זה האהוב שלו, ולונה התביישה לשלוח מכתב בחזרה לסאם, עד שגילו שהמכתבים בכלל נשלחו מאם המשפחה לאב המשפחה לכבוד 20 שנים לדייט הראשון שלהם ובסוף הפרק לונה מבינה שהיא לא צריכה לחכות שסאם תעשה את הצעד ושמה לה מכתב בלוקר, דבר המגלה כי היא לסבית מפני שבפרק האחרון של העונה הראשונה התאהבה כמו כל בנות הבית ביו, המורה הפרטי של לינקולן. יש לה יומן פרטי, שבהמשך היא פברקה בו את התוכן לאחר שהיא גלתה שלינקולן, לני ולואן קראו בו. בעונה החמישית מצטרפת ללהקה של אביה. בעונה הראשונה נהגה לצטט שורות משירים באנגלית, אך מסיבה מסוימת הדבר הזה נשכח. על פי "הכי רעשנים" היא ולואן כתבו את שיר הפתיחה של הסדרה. וכן, היא זו שלמדה את לינקולן לנגן על פסנתר, וכן, צוין שהיא מחזיקה ברישיון נהיגה. הצבע הקשור בה בפתיח הסדרה הוא סגול.
לואן רעש (עונות 1–2 מיקה גן מור, מעונה 3 - עינת אזולאי) - הבת הרביעית במשפחה, בת 14. קומיקאית הנוהגת לבצע מעשי קונדס ולספר בדיחות בניסיון להצחיק את בני המשפחה, אך ללא הצלחה (אם כי הדבר לא מפריע לה). ללואן יש אישיות שמחה. לואן נוחרת בלילה ומספרת בדיחות תוך שינה ויש לה בובת פיתום בשם מר קוקוס (בעבר הייתה לה בובת פיתום בשם "קולונל קרקר"). כאשר 1 באפריל מגיע, לואן נהיית מרושעת כלפי כל מי שנמצא בבית משפחת רעש, והיא מניחה מלכודות קונדס מצחיקות בבית וכולם מתחבאים מפניה. חולקת חדר עם לונה. לואן עובדת בתור ליצנית (וגם בתור פנטומימאית) במסיבות יום הולדת על מנת להרוויח כסף. בנוסף, לואן מוכרת גם חיות מבלונים ובפרק השלישי של העונה הראשונה נראה שלואן יכולה להפוך לבלתי נראית. ללואן גם יש מצלמת וידאו איתה היא מחפשת פינות קומיות להקליט ולהעלות לאינטרנט, אך כשהיא רוצה להעלות סרטון היא מוודאת אם המצולמים מאשרים לה לעשות זאת. ללואן יש אתר קומדיה משלה עם 50 אלף עוקבים. אוהבת להפחיד את לני עם עכביש הצעצוע שלה. ללואן יש משקפיים מצחיקים, קקי מזויף, עכביש צעצוע, ארנב מחמד הנקרא גרי, כריות פלוץ וחד אופן. בנוסף, ללואן יש עסק למסיבות יום הולדת הנקרא "עסקי הצחוק". לומדת בבית ספר לליצנים. בחג המולד מנסה לספר 12 בדיחות הקשורות לחג. בעונה השלישית החלה לעבוד גם כבדרנית בטיולית של אנשים זקנים. חלומה היה להיות הילדה הראשונה שמופיעה בתיאטרון של רויאל וודס, עד שלוסי הגשימה אותו בטעות. אימנה את לוסי להיות משוררת מוצלחת יותר. בני הוא מושא אהבתה. בפרק "לבשל עם אבא" מתגלה שהיא היחידה שירשה את הכישרון בבישול מלין האב. בעונה החמישית כתבה מחזה משלה וביימה אותו. החלום שלה הוא להיות כוכבת בברודוויי. בפרק "מלחמת הלחמניות" החלה לעבוד ב"המבורגר המגהק" על מנת להיות קרובה לבני. צוין שפתחה קורס למתיחות שרוני אן הייתה מבוגריו. שם הבמה שלה בתור ליצנית הוא "לאפי". בפרק "קפה הפוך" התגלה שהיא עובדת בבית קפה במשרה חלקית.  ב"הכי רעשנים" החלה ללמוד נהיגה. הצבע הקשור בה בפתיח הסדרה הוא צהוב.
לין רעש ג'וניור (עונות 1–2 שירה מנדלוביץ', מעונה 3 שחר קדוש) - הבת החמישית במשפחה. בת 13. היא אתלטית טובה במיוחד, מאמינה באמונות תפלות, כאשר יש לה מטלה היא תהפוך אותה לספורט. מתנהגת כמו בן לפעמים, מתחילה להתנהג כמו כלב כשזה נוגע לכדורים שלה. נוחרת בלילה (כמו לואן), אוהבת לעשות תנורים הולנדיים ללינקולן. מאמנת את קבוצת הבייסבול של הצעירים. חולקת חדר עם לוסי. משחקת בכדורגל עם רולר בליידס ומחבט. לין ולוסי לפעמים לא מסתדרות ורבות ביניהן. חובבת משחקי קופסה ותמיד מנצחת בהם. נוהגת לעשות את המסע המופלא כל שנה. נהיית חברה לצפייה של מר מרמור בתחרויות הספורט שהוא רואה החל מהפרק "חבר לצפייה". משתמשת באמונת תפלות על מנת שקבוצת ההוקי האהובה עליה, "המדוזות", תנצח. קפטנית קבוצת הכדורגל של חטיבת הביניים. משמשת כשומרת המסדרון בחטיבת הביניים. ב"ימי כדורי השלג" היא מתנהגת בחייתיות ומשליכה על בני משפחתה כדורי שלג. ב"הכי רעשנים" מתגלה שבמסיבות הפיג'מות היא תחרותית כל כך עד שמישהו נפגע. וכן, היא אשת אשכולות מכיוון שאף אחד לא האמין ביכולותיה. הצבע הקשור בה בפתיח הסדרה הוא אדום.
לוסי רעש (עונה 1-7מיה אלון, עונה 8 לורן סביר) - הבת השביעית במשפחה. בת 8. בעונה השביעית חוגגת את יום הולדתה התשיעי. לוסי היא משוררת גותית הכותבת שירים העוסקים בדיכאון, כאב ומוות, ועוסקת בתקשור עם מתים. אף אחד לא שם לב אליה, כאשר היא מדברת כולם נבהלים. לוסי מאוהבת באדווין, אדם שחי לפני המון זמן ויש לה פסל שלו, וזאת למרות הידיעה כי הוא בכלל מת. לוסי גם אוהבת לנסוע ללוויות, ובנוסף מתכננת לוויות בכאילו. ללוסי יש קלפי טארוט היכולים לנבא את העתיד וכולם מאמינים לכך חוץ מליסה. כשהיא נאנחת, אומרת את המילה "אנחה" (Sigh באנגלית). בעלת שיער שחור המסתיר את עיניה בדומה לסבתא רבתא רבתא שלה, סבתא רבתא הארייט שאת הרוח שלה רק היא רואה מכל בני המשפחה. חולקת חדר עם לין. לין ולוסי לפעמים לא מסתדרות ורבות ביניהן. ניסתה להשתנות עבור רוקי (אחיו הקטן של ראסטי), אך הבינה שהיא צריכה להישאר כמו שהיא. הקימה מבוך תירס מצמרר ב"ליל כל הקדושים". לואן אימנה אותה להיות משוררת טובה יותר. הגשימה את החלום של לואן והפכה לילדה הראשונה שמופיעה בתיאטרון רויאל וודס. משמשת כמנהלת שותפה עם הייקו במועדון הקברנים. בתחילת העונה השנייה של "הכי רעשנים" יש לה יכולת להיעלם כבמעשה קסם, וכוחות מנטליים הנובעים על היכולת שלא לחשוב על כלום. הצבע הקשור בה בפתיח הסדרה הוא שחור.
לאנה רעש (עונות 1–2 איה שני, עונות 3–4 דנה שחר, מעונה 5 מיה אלון) - הבת השמינית במשפחה והתאומה של לולה, אשר מבוגרת ממנה בשתי דקות. בת 6. לאנה מבולגנת מאוד ומגעילה במיוחד, התחביב שלה הוא לשחק בבוץ. חיות המחמד של לאנה הן חיות בר. לפעמים אוכלת אוכל לחיות והיא שותה את המים של צ'ארלס. מלכדה את הבית בחג המולד בשביל ללכוד את אחד האיילים של סנטה על מנת להפוך אותו לאחד מחיות המחמד שלה. צופה בלו בל יחד עם לולה. יודעת להפיק קולות מבית השחי. אלרגית לריבס. יודעת שפות של בעלי חיים. חולקת חדר עם לולה ואף לומדת איתה באותה כיתה. חברה במועדון הבוץ המקומי. מתנדבת בבית תמחוי לחיות. יש לה פח זבל שאליו היא נכנסת כשהיא עצובה. בעונה החמישית היא ולולה חוגגות את יום הולדתן השביעי. לה וללולה יש שפה סודית משלהם. במסיבות הפיג'מות שבהם השתתפה היא נהגה לא להישאר עד הבוקר, מכיוון שפחדה לישון בבית זר, עד שחברותיה הראו לה את הצד החיובי במסיבות האלה. בעלת אוסף נזלת ממוסגר. בעונה השנייה של "הכי רעשנים" לה וללולה צומחות השיניים הקדמיות, וכן היה להן גשר בשיניים. כמו כן, נרמז בסדרה הזאת שהיא טבעונית.  הצבע הקשור בה בפתיח הסדרה הוא כחול כהה.
לולה רעש (עונות 1–2 איילה פלדמן, מעונה 3 - עדי ביטי) - הבת התשיעית במשפחה והתאומה של לאנה, אשר צעירה ממנה בשתי דקות. בת 6. היא משתתפת בתחרויות יופי ובדרך כלל מנצחת בהן. מתעסקת במייקאובר וביופייה החיצוני. תחביב נוסף שלה הוא לנסוע באוטו הצעצוע שלה בביתה. כאשר מתעצבנת היא נוקמת במי שעצבן אותה. חולקת חדר עם לאנה. אהבה להלשין על משפחתה ולגלות את סודותיהם אותם היא שמעה מתוך המיקרופון שבכתר שלה, עד שלמדה את הלקח בפרק "סיפורה של מלשנית". יודעת להחליק על הקרח באופן חינני. ניסתה להיות טובה בחג המולד כדי שסנטה יביא לה מתנה. חובשת את הכתר שלה כל הזמן. בעלת מערכת מכתבים ממותגת משל עצמה. צופה בלו בל יחד עם לאנה. בפרק ה-17 של העונה השנייה מגלים שיש לה פאה. עברה בעונה השלישית ללימוד ביתי על מנת שתוכל להתכונן לתחרויות שלה, אך בסוף היא נכשלה, מכיוון שעזרה לשאר האחיות וללינקולן להתכונן למבחנים שלהם, לאחר שהם גם עברו ללימוד ביתי, ושבה ללמוד בבית הספר. לומדת עם לאנה באותה כיתה, כשבה היא תלמידה מקובלת. בנוסף לזאת היא גם מככבת בפרסומות. בעונה החמישית היא ולאנה חוגגות את יום הולדתן השביעי וכן נוהגת לתכנן בדרך כלל את ימי ההולדת המשותפים שלהן. לה וללאנה יש שפה סודית משלהן. בעונה השישית היא משמשת כבובת פיתום עבור לואן לאחר שהרסה את מר קוקוס. מכורה למתוקים. בעונה השנייה של "הכי רעשנים" לה וללאנה צומחות השיניים הקדמיות, וכן היה להן גשר בשיניים. הצבע הקשור בה בפתיח הסדרה הוא ורוד.
ליסה מארי רעש (תמי ברק) - הבת העשירית במשפחה. בת 4. אף על פי שהיא אינטליגנטית מאוד, הניסויים אותם היא מקיימת כחלק ממחקריה נכשלים ונגמרים בפיצוץ. מעלה הרצאות רבות בקשר למחקרים שלה. חולקת חדר עם לילי. שונאת ימי חופשה ורוצה שילמדו כל יום, כאשר האחיות ולינקולן שלה מנסות להראות לה שימי חופשה זה כיף, היא לכאורה מאמינה להן אך בעצם היא עובדת עליהן. בפרק "אחד באפריל" אפשר לשים לב שלליסה יש טנק מבצע בעל תקשורת עם בעלי נאס"א. בעקבות ניסוי גרעיני שהשתבש, היא חובשת פאה, יש לה שיניים תותבות, מוח ירוק ובעלת בוהן שישית ברגל. בפרק "מדענית מטורפת" ליסה עוברת לגור במעבדה, מכיוון שלדעתה הבית רועש בשבילה, אך לבסוף מתגעגעת לביתה, ומבטלת את ההזמנה באמצעות נסיעה בזמן. בעונה החמישית מתחילה לאמן את קבוצת הרוגבי של לין. גילתה בפרק "החלומות של לילי" שהניסויים שלה גורמים ללילי סיוטים. פוחדת מרופאי עיניים, עד שהיא התגברה עליו בעונה השישית. הצבע הקשור בה בפתיח הסדרה הוא ירוק.
לילי רעש - (טליה ברקאי) הבת האחת עשרה והצעירה מכל ילדי משפחת רעש. לילי היא תינוקת בת 15 חודשים המורידה את החיתול שלה כל הזמן, כשבעונה החמישית נגמלת מחיתולים ומתחילה לעשות את צרכיה באסלה. היא מחבבת את ה"שמיכי" שלה. בפרק "כל הגלידה שבעולם" אכלה בפעם הראשונה גלידה. יכולה להיכנס לתוך גרב חג המולד. מאוהבת בדובי שלה. בפרק "אחות כוכבת" היא התחילה לככב בפרסומות לצד אחותה לולה, לולה חשבה שהיא רוצה לקחת לה את התהילה, מסתבר שלא הדבר כך והיא סתם רצתה לבלות איתה. זכתה בתואר הפרצוף החמוד ביותר ונבחרה להיות הפרזנטורית של מחלקת הילדים בחנות הבגדים של לני. חולקת חדר עם ליסה. בתחילת העונה החמישית מתחילה ללמוד בגן ילדים. החלה לעשות מתיחות באחד באפריל בעונה החמישית. הצבע הקשור בה בפתיח הסדרה הוא לבנדר.
ריטה וינסטון רעש (טליה ברקאי) - האם במשפחת רעש ורעייתו של לין. עובדת ברפואת שיניים, ובעבר היא עבדה במשמרות הזה"ב. פרצופה נראה לראשונה בפרק "הרעשנים בחג המולד". כותבת רומן. לפני שהתחתנה עם לין, היא הייתה נקראת ריטה וינסטון. שלחה לבעלה, לכבוד 20 שנה לדייט הראשון שלהם, מכתבים סודיים תחת הכתובת "לכבוד ל. רעש", דבר שגרם לכל אחד מילדי המשפחה לחשוב שהמכתב ממוען אליו/אליה (מכיוון ש-ל' היא האות הראשונה של שמות כולם). יודעת להטיס מטוסים ולנהוג בטנק. בפרק "אמא מושלמת" החלה ריטה לכתוב בטור בנושא הורות במקומון של רויאל וודס. בפרק "אמא בהסוואה" התחזתה לנערה בשם "בריטה" על מנת להתקרב ללואן, לונה ולני. אלרגית לתותי שדה. ב"הכי רעשנים" התגלה שהיא ולין נשואים חצי יובל ושהיא זו שלימדה את לורי ולונה נהיגה.
לין רעש האב (גילן שחף) - האב במשפחה ובעלה של ריטה, פרצופו נראה לראשונה בפרק "הרעשנים בחג המולד". עבד במשרד ובו דברים מגניבים. בעברו ניגן בלהקה בפעמון פרה (ולכן הועף ממנה) אך חזר לנגן עם משפחתו. אוהב עניבות. מפחד מעכבישים בדומה ללני, וכמו כן, גם מעכברים. אלרגי לגלוטן. רגיש מאוד לצעקות. מספר בדיחות ואפילו צוחק מהבדיחות של לואן. הוא גם מעריץ את מיק סוואגר, כמו לונה. לין הבת נקראת על שמו. חושב שהוא גבר, אך בעצם הוא מפחד מהכל. בעל תלתלים. הבשלן של הבית. נוטה לבשל בכל יום בשבוע מנות קבועות. ילדי משפחתו נוטים לשכנע אותו בדרכים יצירתיות לעשות את מה שהם רוצים. באחד הפרקים בעונה השנייה התפטר מעבודתו והחל לעבוד בתור שוטף כלים במסעדה, מתוך מטרה להגשים את חלומו להפוך לשף, כשבהמשך פותח מזנון נייד ומסעדה משלו. למד באנגליה בגיל צעיר. יש לו אחים, שבעונה השמינית נראה שלאנס כנראה הוא אחיו היחיד, מה שנרמז שהשאר הן אחיות. נוטה לבכות בקלות, בין אם אלה שינויים שקורים בחייו לבין אם מעליבים אותו. הקים בעונה החמישית להקה משלו בשם "האבות". לימד את לני נהיגה. בעונה השמיניתעשה את הקעקוע הראשון שלו,כי חשב שלונה כבר עשתה את הקעקוע שלה. בעונה השביעית נראה שכמו ללאנה ולולה גם לו היה רווח בשניים בהתחלה. ב"הכי רעשנים" מצוין שהוא חוגג חצי יום הולדת,וכן שהוא נמנה שם ל"מחליף של המחליף של המחליף של המאמן"  בקבוצה של לין הבת. ושנשוי לריטה חצי יובל.